ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
விடுதலையின் டிஜிட்டல் மகோத்ஸவ கொண்டாட்டங்களின் ஒரு பகுதியாக ஏற்பாடு செய்யப்பட்ட ‘இளைஞர்களுக்கான பொறுப்புமிக்க செயற்கை நுண்ணறிவு’ கண்காட்சியில் இளம் கண்டுபிடிப்பாளர்களுடன் இணை அமைச்சர் திரு ராஜீவ் சந்திரசேகர் உரையாடினார்
விடுதலையின் டிஜிட்டல் மகோத்ஸவ கொண்டாட்டங்களின் ஒரு பகுதியாக, ‘இளைஞர்களுக்கான பொறுப்புமிக்க செயற்கை நுண்ணறிவு’ திட்டத்தின் கீழ் நிலைத்தன்மை மிக்க செயற்கை நுண்ணறிவு சார்ந்த திட்டங்களை உருவாக்கி தங்களது திறமையை நிரூபித்த இந்தியா முழுவதுமுள்ள அரசு பள்ளிகளை சேர்ந்த படைப்பாளிகளுடன் மத்திய மின்னணு மற்றும் தகவல் தொழில்நுட்பத் துறை இணை அமைச்சர் திரு ராஜீவ் சந்திரசேகர் உரையாடினார்.
‘இளைஞர்களுக்கான பொறுப்புமிக்க செயற்கை நுண்ணறிவு’ என்பது அரசு பள்ளிகளுக்காக மின்னணு மற்றும் தகவல் தொழில்நுட்பம் அமைச்சகம், தேசிய மின்-ஆளுகை பிரிவு மற்றும் இன்டெல் இந்தியாவால் 2020 மே மாதம் தொடங்கப்பட்ட தேசிய அளவிலான திட்டமாகும். இதில் 20 சிறந்த திட்டங்களை உருவாக்கியவர்களோடு இணை அமைச்சர் திரு ராஜீவ் சந்திரசேகர் உரையாடினார்.
மாணவர்களுக்கு அதிகாரமளிப்பதற்கும், திறமையான எதிர்கால பணியாளர்களின் ஒரு பகுதியாக அவர்களை மாறுவதற்கும் இந்த முன்முயற்சி தொடங்கப்பட்டது, நாடு முழுவதும் உள்ள 8 முதல் 12-ம் வகுப்பு வரையிலான அரசு பள்ளி மாணவர்களுக்கான இந்த பிரத்யேக திட்டம் செயற்கை நுண்ணறிவு போன்ற வளர்ந்து வரும் தொழில்நுட்பங்களில் மாணவர்களுக்கு பயிற்சி அளித்தது.
நாட்டின் முன்னணி தொழில்நுட்ப வல்லுனர்களில் ஒருவராகவும் விளங்கும் திரு ராஜீவ் சந்திரசேகர் செய்தியாளர்களிடம் பேசுகையில், “குழந்தைகள் பாடப்புத்தகங்களிலிருந்து அறிவைப் பெற நினைக்கும் நேரத்தில், கல்வி முறையில் இது ஒரு தெளிவான மறுமலர்ச்சி ஆகும். 8, 9 மற்றும் 10-ம் வகுப்புகளில் படிக்கும் இளைஞர்கள், உயர் தரத்தில் புதுமைகளை உருவாக்குகிறார்கள். இது உண்மையிலேயே ஆச்சரியமாக இருக்கிறது,” என்றார்.
மேலும் பேசிய அவர், “மூன்று தசாப்தங்களுக்கும் மேலாக தொழில்நுட்பத் துறையில் இருப்பவன் என்ற முறையில், இந்த குழந்தைகளின் உத்வேகமான பணி எனக்கு மிகுந்த மகிழ்ச்சியைத் தருகிறது,” என்றார்.
முன்னாள் சிப் வடிவமைப்பாளரும், சிலிக்கான் பள்ளத்தாக்கில் பென்டியம் ப்ராசஸரை வடிவமைத்த குழுவில் அங்கம் வகித்தவருமான அமைச்சர், இந்தியாவில் மொபைல் தொழில்நுட்பத்தின் முன்னோடிகளில் ஒருவர் ஆவார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1776569
சுற்றுச்சூழல் மற்றும் வனத்துறை அமைச்சகம்
தேசிய தலைநகர் பகுதி மற்றும் அதை சுற்றியுள்ள இடங்களில் காற்று தர மேலாண்மைக்கான ஆணையம்
தேசிய தலைநகர் மண்டலம் முழுவதிலும் காற்று மாசுபாட்டின் அச்சுறுத்தலை திறம்பட சமாளிக்கும் நோக்கில், தேசிய தலைநகர் பகுதி மற்றும் அதை ஒட்டிய இடங்களில் 15.02.2022 வரை மொத்தம் 4890 தளங்களை காற்று தர மேலாண்மை ஆணையத்தின் பறக்கும் படைகள் ஆய்வு செய்துள்ளன.
தில்லி-தேசிய தலைநகர் பகுதியின் காற்றின் தரத்தை மேம்படுத்த ஆணையம் வழங்கிய சட்டப்பூர்வ வழிகாட்டுதல்கள் மற்றும் தற்போதைய விதிகள் பின்பற்றப்படுகின்றனவா என்பதை அறிய இந்த ஆய்வு நடைபெற்றது.
தில்லி-தேசிய தலைநகர் மண்டலத்தின் அனைத்துப் பகுதிகளிலும் விதிமீறல் செய்பவர்களைக் கண்டறியவும், அவர்கள் மீது கடுமையான நடவடிக்கை எடுக்கவும் பறக்கும் படையினர் ஆய்வு செய்து வருகின்றனர். 15.02.2022 வரை, மொத்தம் 392 அலகுகள்/நிறுவனங்கள் மூடப்பட்டுள்ளன.
காற்று மாசுபாடுகளைக் குறைப்பதற்கான அர்ப்பணிப்பு முயற்சிகளுடன், தில்லியில் 94 தளங்கள், ஹரியானாவின் தேசிய தலைநகர் பகுதியில் 92 தளங்கள், உத்தரப் பிரதேசத்தில் 173 தளங்கள் மற்றும் ராஜஸ்தானில் 48 தளங்களை ஆய்வு செய்து மூடுவதற்கான அறிவிப்புகளை பறக்கும் படைகள் வெளியிட்டுள்ளன.
மொத்தமுள்ள 407 தளங்களில், 187 அலகுகள்/நிறுவனங்கள் தகுந்த சுற்றுச்சூழல் இழப்பீடு விதிக்கப்பட்ட பிறகு மீண்டும் செயல்பட அனுமதிக்கப்பட்டுள்ளன. மேலும், சிறிய மீறல்கள் தொடர்புடைய சட்டங்களின் கீழ் உரிய நடவடிக்கைகளுக்காக பரிந்துரைக்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1799349
இளைஞர் நலன் மற்றும் விளையாட்டு அமைச்சகம்
2022 – ம் ஆண்டு காமன்வெல்த் போட்டிகளில் துப்பாக்கி சுடுதலை தொடர்ந்து இடம்பெறச் செய்வதை உறுதி செய்யுமாறு இங்கிலாந்து விளையாட்டு அமைச்சருக்கு கர்னல் ராத்தோர் வலியுறுத்தல்
2022 – ம் ஆண்டு காமன்வெல்த் போட்டிகளில் துப்பாக்கி சுடுதலை தொடர்ந்து இடம்பெறச் செய்வதை உறுதி செய்யும் வகையில் உடனடியாக தலையிடுமாறு இங்கிலாந்து டிஜிட்டல், பண்பாடு, ஊடகம், விளையாட்டுத்துறை அமைச்சர் திரு. மேட் ஹேன்காக் – ஐ மத்திய இளைஞர் விவகாரங்கள் மற்றும் விளையாட்டுத்துறை அமைச்சர் கர்னல்  ராஜ்யவர்த்தன் ராத்தோர் வலியுறுத்திக் கேட்டுக் கொண்டுள்ளார். திரு. ஹேன்காக் புதுதில்லியில் இன்று கர்னல் ராத்தோரை சந்தித்தபோது இந்தப் பிரச்சினை எழுப்பப்பட்டது. இவர்களது அரைமணி நேரச் சந்திப்பின்போது விளையாட்டுத்துறையில் உறவுகளை மேலும் வலுப்படுத்தும் ஒத்துழைப்புகள் குறித்து விவாதிக்கப்பட்டது.
இந்தியாவில் விளையாட்டு மேம்பாட்டுக்கென எடுக்கப்பட்டுள்ள நடவடிக்கைகள் குறித்தும் கேலோ இந்தியாத் திட்டம் குறித்தும் கர்னல் ராத்தோர் இங்கிலாந்து அமைச்சரிடம் எடுத்துரைத்தார். கேலோ இந்தியா திட்டம் விளையாட்டுத் திறனுள்ள இளம் வயதினைரைக் கண்டுபிடித்து காலக்கெடுவுடன் கூடிய பயிற்சி அளிப்பதுடன் அரசு நிதி ஆதரவும் அளிக்கப்படுகிறது என்றும் கர்னல் ராத்தோர் கூறினார்.
(Visitor Counter : 74
பிரதமர் அலுவலகம்
சீக்கிய புத்தாண்டின் தொடக்கத்தை முன்னிட்டு சீக்கிய மக்களுக்கு பிரதமர் வாழ்த்து
சீக்கிய புத்தாண்டின் தொடக்கத்தை முன்னிட்டு  உலகம் முழுவதும் உள்ள சீக்கிய சமூகத்தினருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள ட்விட்டர் பதிவில் கூறியிருப்பதாவது:
“சீக்கியப் புத்தாண்டு தொடங்குவதை முன்னிட்டு உலகம் முழுவதும் உள்ள சீக்கிய மக்களுக்கு நல்வாழ்த்துகள். மகிழ்ச்சி, நல்ல ஆரோக்கியம் மற்றும் செழிப்பு நிறைந்ததாக வரும் ஆண்டு அமையட்டும்.”
நிதி அமைச்சகம்
பொதுத்துறை வங்கிகளின் ஒருங்கிணைப்பிற்கான கட்டமைப்பிற்கு ஒப்புதல்
பொதுத்துறை வங்கிகளின் ஒருங்கிணைப்பிற்கான மாற்று வழிமுறை மத்திய நிதி மற்றும் பெருநிறுவனங்கள் விவகாரங்கள் துறை அமைச்சர் திரு. அருண் ஜேட்லி தலைமையில் அமைக்கப்பட்டுள்ளது. இந்த மாற்று வழிமுறை கீழ் உள்ளவாறு அமையும்
தலைவர் : திரு. அருண் ஜேட்லி, மத்திய நிதி மற்றும் பெருநிறுவன விவகாரங்கள் துறை அமைச்சர்.
உறுப்பினர் : திரு. பியுஷ் கோயல், மத்திய ரயில்வே மற்றும் நிலக்கரி துறை அமைச்சர்.
உறுப்பினர் : திருமதி. நிர்மலா சீத்தாராமன், மத்திய பாதுகாப்பு துறை அமைச்சர்.
ஒருங்கிணைந்த திட்டங்களை உருவாக்குவதற்கான கொள்கையளவிலான ஒப்புதல் பெறுவதற்கான முன்மொழிவு இந்த மாற்று வழிமுறை குழுமுன் சமர்பிக்கப்படும். மாற்று வழிமுறை குழு ஒப்புதல் அளிக்கப்பட்ட முன்மொழிவுகள் குறித்த அறிக்கை மூன்று மாதத்திற்கு ஒரு முறை மத்திய அமைச்சரவைக்கு அனுப்பிவைக்கப்படும்.
ஒருங்கிணைந்த திட்டங்களுக்கு அளித்துள்ள முன்மொழிவினை ஆய்வு செய்ய மாற்று வழிமுறை குழு வங்கிகளுக்கு ஒத்தரவு பிரபிக்கலாம்.
கொள்கை அடிப்படையில் ஒப்புதல் அளிக்கும் முன் மாற்று வழிமுறை குழு மத்திய ரிசர்வ் வங்கியிடம் கருத்துகளை பெரும்.
வங்கிகளின் ஒருங்கிணைந்த திட்டங்களின் முன்மொழிவினை மதிப்பீடு செய்ய மாற்று வழிமுறை குழு தனது அதன் சொந்த நடைமுறைகளை வகுக்கலாம். அந்த நடைமுறை தேசியமயமாக்கல் சட்டத்தின் {வங்கி நிறுவனங்கள் சட்டம், 1970 மற்றும் 1980} நோக்கங்களை அடிப்படையாக கொண்டு இருக்கும்.
உருவாக்கப்பட்ட இறுதி திட்டங்களுக்கு மத்திய அரசு ஒப்புதல் அளித்து, நாடாளுமன்றத்தின் இரு அவைகளிலும் தாக்கல் செய்யபடும்.
மாற்று வழிமுறை குழுவிற்கு இதற்கான சேவைகளை மத்திய நிதி சேவைகள் துறை செய்யும்.
தொழிலாளர் மற்றும் வேலைவாய்ப்பு அமைச்சகம்
குறைந்தபட்ச ஊதியத் திருத்தம்
மாநிலங்களவையில் கேள்வி ஒன்றுக்கு மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு.ராமேஷ்வர் தெலி அளித்த பதிலில் கூறியிருப்பதாவது:
குறைந்தபட்ச ஊதிய சட்டம் 1948 மூன்றாவது பிரிவின் கீழ், மத்திய மற்றும் மாநில அரசுகள் குறைந்தபட்ச ஊதியத்தை அந்தந்த துறைகளில், இடத்திற்கு ஏற்ப, குறிப்பிட்ட கால இடைவெளியில், 5 ஆண்டுகளுக்கு மிகாமல் மாற்றியமைக்க வேண்டும். பல துறைகளில் தொழிலாளர்களுக்கான குறைந்தபட்ச ஊதியம் கடந்த 2017ம் ஆண்டு மாற்றியமைக்கப்பட்டது. மேலும், விலைவாசி உயர்வுக்கு ஏற்ப, பலவித அகவிலைப்படிகளை நுகர்வோர் விலை குறையீடு அடிப்படையில் 6 மாதங்களுக்கு ஒரு முறை மாற்றியமைக்கிறது. பலவித அகவிலைப்படிகள் கடைசியாக கடந்த 2021 அக்டோபர் 1ம் தேதி மாற்றியமைக்கப்பட்டது.
இதன் விவரங்களை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1809236
இளைஞர் நலன் மற்றும் விளையாட்டு அமைச்சகம்
'சுவாமி விவேகானந்தர்: புதிய இந்தியாவுக்கான வழிகாட்டும் ஒளி' எனும் தலைப்பிலான வலையரங்கை பத்திரிகை தகவல் அலுவலகம் மற்றும் மண்டல மக்கள் தொடர்பு அலுவலகம் இணைந்து ஏற்பாடு செய்தன.
சிறந்த மற்றும் வளமிக்க புதிய இந்தியாவை கட்டமைப்பதில் சுவாமி விவேகானந்தரின் உபதேசங்களுக்கு முக்கிய பங்குண்டு என்று 'சுவாமி விவேகானந்தர்: புதிய இந்தியாவுக்கான வழிகாட்டும் ஒளி' எனும் தலைப்பில் பத்திரிகை தகவல் அலுவலகம் மற்றும் மண்டல மக்கள் தொடர்பு அலுவலகம் புவனேஸ்வர் ஏற்பாடு செய்த வலையரங்கில் பேசிய நிபுணர்கள் கருத்து தெரிவித்தனர்.
தேசிய இளைஞர் தினம்-2022-ஐ முன்னிட்டு ஒடிசா பிராந்திய நேரு யுவகேந்திரா சங்கத்துடன் இணைந்து இந்த வலையரங்கிற்கு ஏற்பாடு செய்யப்பட்டது.
நிகழ்ச்சியில் கலந்து கொண்டு பேசிய மண்டல மக்கள் தொடர்பு அலுவலகம் புவனேஸ்வர் கூடுதல் தலைமை இயக்குநர் திரு. அகில் குமார் மிஸ்ரா, தன்னம்பிக்கை, இதயத்தை பின்பற்றுதல் மற்றும் நடப்பவற்றை அப்படியே ஏற்றுக் கொள்ளுதல் ஆகியவை சுவாமி விவேகானந்தரின் மூன்று முக்கிய போதனைகள் என்று கூறினார்.
பிரபல எழுத்தாளரும் ஆன்மீக சிந்தனையாளருமான திரு.பிஷ்ணு பிரசாத் நந்தா பேசுகையில், இந்தியா மற்றும் மேற்கத்திய நாடுகளுக்கு இடையே சுவாமி விவேகானந்தர் பாலம் அமைத்தார் என்று கூறினார். "சனாதன தர்மத்தின் செய்தியை உலகத்திற்கு கொண்டு சென்ற அவர், பின்தங்கிய மக்களின் உரிமைகளுக்காக வாதிட்டார்," என்று அவர் மேலும் கூறினார். சர்வதேச சகோதரத்துவத்தை உலகெங்கும் சுவாமி விவேகானந்தர் போதித்ததாகவும் அவர் கூறினார்.
வளமிக்க புதிய இந்தியாவை உருவாக்குவதில் சுவாமி விவேகானந்தரின் வழிமுறைகள் மற்றும் கொள்கைகள் எவ்வாறு பங்களிக்கும் என்பது குறித்து மூத்த பத்திரிக்கையாளர் திரு. குரு கல்யாண் மொஹாபாத்ரா பேசினார். சுவாமி விவேகானந்தரின் போதனைகள் இன்றைக்கும் பொருந்தும். அவரது வழிமுறைகள் மற்றும் கொள்கைகளை நாம் பின்பற்றினால் புதிய இந்தியாவை நம்மால் கட்டமைக்க முடியும் என்று அவர் மேலும் கூறினார்.
இளைஞர் மேம்பாடு மீது கவனம் செலுத்தும் கொள்கைகளை உருவாக்கி வருவதற்காக இந்திய அரசுக்கு அவர் நன்றி தெரிவித்தார். பிரதமர் திரு. நரேந்திர மோடி தலைமையிலான அரசு நாட்டின் எதிர்காலமாக உள்ள இளைஞர்களுக்கு புதிய திட்டங்களைக் கொண்டு வருகிறது. விவேகானந்தரின் கொள்கைகளை அரசு சரியாக பின்பற்றுகிறது என்று அவர் கூறினார்.
ஒடிசா மாநிலத்தில் உள்ள மத்திய தகவல் மற்றும் ஒலிபரப்பு அமைச்சகத்தின் அனைத்து ஊடக பிரிவுகளை சேர்ந்த அதிகாரிகள், பல்வேறு மாவட்டங்களை சேர்ந்த நேரு யுவகேந்திர சங்கத்தின் அலுவலர்கள் மற்றும் இளம் உறுப்பினர்கள் இந்த வலையரங்கில் பங்கேற்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1789133
எரிசக்தி அமைச்சகம்
என்எச்பிசி நிறுவனம் 2020-21-ம் நிதியாண்டில் மிக அதிகபட்சமாக ரூ.3233 கோடி லாபம் ஈட்டியுள்ளது
நாட்டின் முன்னணி நீர்மின்சக்தி நிறுவனமான என்எச்பிசி, 2020-21ம் நிதியாண்டில், மிக அதிகபட்சமாக ரூ.3233 கோடி லாபம் ஈட்டியுள்ளது.
தேசிய நீர்மின்சக்தி கார்பரேஷன்  மின்துறை அமைச்சகத்தின் ‘மினி ரத்னா’ பிரிவில் உள்ளது. இந்நிறுவனம், 2020-21ம் நிதியாண்டின் தணிக்கை செய்யப்பட்ட நிதிநிலை முடிவுகளை வெளியிட்டுள்ளது. இதற்கு, நேற்று நடந்த கூட்டத்தில் இந்நிறுவனத்தின் இயக்குனர்கள் ஒப்புதல் அளித்துள்ளனர்.
2020-21ம் நிதியாண்டில் வரி செலுத்தியபின், என்எச்பிசி நிறுவனம் ரூ.3233.37 கோடி நிகர லாபம் ஈட்டியுள்ளது. இதற்கு முந்தைய நிதியாண்டில் இந்நிறுவனம் ரூ.3007.17 கோடி நிகர லாபம் ஈட்டியது. 2020-21ம் ஆண்டில் இந்நிறுவனத்தின் வருவாய் ரூ.8506.58 கோடி. இதற்கு முந்தைய நிதியாண்டில் இந்நிறுவனம் ரூ.8,735.15 கோடி லாபம் ஈட்டியது.
2020-21ம் ஆண்டில் இந்நிறுவனத்தின் ஒருங்கிணைந்த நிகர லாபம் ரூ.3582.13 கோடி. 2019-20ம் ஆண்டில் இந்நிறுவனத்தின் நிகர லாபம் ரூ.3,344.91 கோடி. 2020-21ம் ஆண்டில் இந்தக் குழுமத்தின் மொத்த வருமானம் ரூ.10,705.04 கோடி. 2019-20ம் ஆண்டில் இந்த குழுமத்தின் மொத்த வருவாய் ரூ.10,776.64 கோடியாக இருந்தது.
கொரோனா தொற்றுக்கு இடையிலும், என்எச்பிசி நிறுவனத்தின் மின் நிலையங்கள், 2020-21ம் ஆண்டில் 24471 மில்லியன் யூனிட் மின்சாரம் உற்பத்தி செய்துள்ளன.
கடந்த மார்ச் மாதத்தில் இந்நிறுவனம், பங்கு ஒன்றுக்கு இடைக்கால ஈவுத் தொகையாக ரூ.1.25 வழங்கியது. தற்போது கூடுதலாக ஒவ்வொரு பங்குக்கும் 35 பைசா ஈவுத் தொகை அளிக்க இந்நிறுவனத்தின் இயக்குனர்கள் பரிந்துரை செய்துள்ளனர். மொத்த ஈவுத் தொகையாக 2020-21ம் நிதியாண்டில் இந்நிறுவனம் ரூ.1607.21 கோடி வழங்கியுள்ளது. கடந்த 2019-20ம் ஆண்டில் இந்நிறுவனம் ரூ.1506.76 கோடி ஈவுத் தொகை வழங்கியது. என்எச்பிசி நிறுவனம், தற்போது, சுமார் ஏழு லட்சம் பங்குதாரர்களை வைத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1726168
பழங்குடியினர் நலத்துறை அமைச்சகம்
இரண்டு-நாள் தேசிய பழங்குடி ஆராய்ச்சி மாநாட்டை மெய்நிகர் முறை மூலம் திரு அர்ஜுன் முண்டா தொடங்கி வைத்தார்
பழங்குடி ஆராய்ச்சி நிறுவனங்களுக்கான மானியங்களின் கீழ் 26 பழங்குடி ஆராய்ச்சி நிறுவனங்களுக்கு பழங்குடியினர் விவகாரங்கள் அமைச்சகம் நிதி உதவியை வழங்கியுள்ளதாக பழங்குடியினர் விவகாரங்கள் அமைச்சர் திரு அர்ஜுன் முண்டா கூறியுள்ளார்.
நாடு முழுவதுமுள்ள முன்னணி அரசு மற்றும் அரசு சாரா அமைப்புகளுடன் இணைந்து தரமான ஆராய்ச்சியிலும் அமைச்சகம் ஈடுபட்டுள்ளதாக அவர் தெரிவித்தார். தேசிய பழங்குடியினர் ஆராய்ச்சி நிறுவனம் புதுதில்லியில் அமைக்கப்பட்டு வருவதாகவும் அவர் தெரிவித்தார்.
இந்திய பொது நிர்வாக நிறுவனத்துடன்  இணைந்து இந்திய பொது நிர்வாக நிறுவனத்தின் தில்லி வளாகத்தில் தேசிய பழங்குடியினர் ஆராய்ச்சி நிறுவனம் புதுதில்லியில் அமைக்கப்பட்டு வருகிறது.
இரண்டு-நாள் தேசிய பழங்குடி ஆராய்ச்சி மாநாட்டை மெய்நிகர் முறை மூலம் தொடங்கி வைத்த திரு அர்ஜுன் முண்டா மேற்கண்ட தகவல்களை தெரிவித்தார். பழங்குடியினர் விவகாரங்கள் அமைச்சகம் மற்றும் இந்திய பொது நிர்வாக நிறுவனம் ஆகியவற்றால் இந்த நிகழ்ச்சி நடத்தப்பட்டது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1650990
மத்திய அமைச்சரவை
விமானப்படைக்கு, எச்ஏஎல் நிறுவனத்திடமிருந்து 83 தேஜஸ் ரக போர் விமானங்களை வாங்க மத்திய அமைச்சரவை ஒப்புதல்
மத்திய அமைச்சரவை, பிரதமர் திரு நரேந்திர மோடி தலைமையில் புது தில்லியில் இன்று கூடியது. இதில் 73 தேஜஸ் எம்.கே-1ஏ இலகு ரக போர் விமானங்களையும், 10 தேஜஸ் எம்.கே-1 இலகு ரக பயிற்சி விமானங்களையும், பெங்களூர் எச்ஏஎல் நிறுவனத்திடமிருந்து ரூ.45,696 கோடிக்கு வாங்கவும், இதனுடன் ரூ.1,202 கோடி செலவில் வடிவமைப்பு மற்றும் கட்டமைப்பு மேம்பாட்டுக்கும் மத்திய அமைச்சரவை ஒப்புதல் வழங்கியுள்ளது.
தேஜஸ் எம்.கே-1ஏ இலகு ரக போர் விமானம், உள்நாட்டில் வடிவமைக்கப்பட்டு, தயாரிக்கப்பட்ட 4 பிளஸ் தலைமுறை போர் விமானம். இதில் நவீன ரேடார், ஏவுகணை, எலக்ட்ரானிக் போர் முறை, நடு வானில் எரிபொருள் நிரப்பும் வசதி ஆகியவை உள்ளன. இது விமானப்படையின் தேவையை நிறைவேற்றும் ஆற்றல் மிக்கது. இது இந்தியாவில் வடிமைக்கப்பட்டு தயாரிக்கப்பட்ட முதல் போர் விமானம். இதில் 50 சதவீத பாகங்கள் உள்நாட்டில் தயாரானவை. இது இத்திட்டம் முடிவதற்குள் 60 சதவீதமாக அதிகரிக்கப்படும்.
இத்திட்டத்தின் கீழ், விமானங்களின் பழுது பார்ப்பு பணிகளை மேற்கொள்வதற்கான கட்டமைப்பை இந்திய விமானப்படை உருவாக்குவதற்கும் மத்திய அமைச்சரவை ஒப்புதல் அளித்துள்ளது. இதன் கட்டமைப்பு மூலம் தேஜஸ் போர் விமானங்களை விமானப்படை திறமையாக கையாள முடியும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1688287
-----
(
பிரதமர் அலுவலகம்
மறைந்த திரு மகேஷ்பாய் மற்றும் திரு நரேஷ்பாய் கனோடியாவுக்கு பிரதமர் அஞ்சலி செலுத்தினார்
மறைந்த திரு மகேஷ்பாய் மற்றும் மறைந்த திரு நரேஷ்பாய் கனோடியா ஆகியோருக்கு பிரதமர் திரு நரேந்திர மோடி காந்திநகரில் அஞ்சலி செலுத்தினர்.
திரைப்பட, இசை மற்றும் கலாச்சார உலகத்தோடு திரு மகேஷ்பாய் மற்றும் திரு நரேஷ்பாய் கனோடியா இணைந்திருந்தன.
------
(
பிரதமர் அலுவலகம்
உத்தரப்பிரதேச மாநிலம் புடாவுனில் சாலை விபத்தில் உயிரிழந்தவர்களுக்கு பிரதமர் இரங்கல்
உத்தரப்பிரதேச மாநிலம் புடாவுன் மாவட்டத்தில் சாலை விபத்தில் உயிரிழந்தவர்களுக்கு பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார். விபத்தில் காயமடைந்தவர்கள் விரைவில் குணமடைய வேண்டும் என பிரதமர் மோடி கூறியுள்ளார்.
பிரதமர் அலுவலகம் வெளியிட்டுள்ள ட்விட்டரில் தெரிவித்திருப்பதாவது,
“உத்தரப்பிரதேச மாநிலம் புடாவுனில் நடந்த சாலை விபத்து மிகவும் வேதனையளிக்கிறது. விபத்தில் தங்கள் அன்புக்குரியவர்களை இழந்தவர்களுக்கு இரங்கலைத் தெரிவித்துக் கொள்கிறேன். மேலும் விபத்தில் காயமடைந்தவர்கள் விரைவில் குணமடைய வாழ்த்துகிறேன்”.
தொலைதொடர்பு மற்றும் தகவல் தொழில்நுட்ப அமைச்சகம்
இந்தியா மற்றும் தென் ஆப்பிரிக்கா இணைந்து வெளியிட்ட அஞ்சல் தலைக்கு மத்திய அமைச்சரவை ஒப்புதல்
“இந்தியா மற்றும் தென் ஆப்பிரிக்கா இடையேயான 20 வருட உத்திசார் கூட்டாண்மை” என்ற தலைப்பில் இந்தியா மற்றும் தென் ஆப்பிரிக்கா கூட்டாக இணைந்து வெளியிட்டுள்ள அஞ்சல் தலை குறித்து புதுதில்லியில் இன்று பிரதமர் திரு. நரேந்திர மோடி தலைமையில் கூடிய மத்திய அமைச்சரவை கூட்டத்தில் விவரிக்கப்பட்டது.
இந்தியா மற்றும் தென் ஆப்பிரிக்கா கூட்டாக இணைந்து வெளியிட்டுள்ள இந்த நினைவு அஞ்சல் தலையில் தீன் தயாள் உபாத்யாயா மற்றும் தென் ஆப்பிரிக்காவின் ஆலிவர் ரெஜினால்டு டாம்போ ஆகியோரின் உருவப்படம் இடம்பெற்றுள்ளது. இது தொடர்பாக இந்தியா மற்றும் தென் ஆப்ரிக்கா இடையே 2018 மே மாதம் புரிந்துணர்வு ஒப்பந்தம் கையெழுத்திடப்பட்டது.
(Visitor Counter : 93
ஆயுஷ்
கொரோனாவில் இருந்து மீண்டவர்கள் பின்பற்ற வேண்டிய நெறிமுறைகளில் ஆயுஷ் நடைமுறைகள் சேர்ப்பு
கொவிட் பாதிப்புக்கு பிந்தைய நெறிமுறைகளை மத்திய சுகாதாரத்துறை அமைச்சகம் கடந்த 13ம் தேதி வெளியிட்டது. இந்த நெறிமுறைகள், வீட்டு தனிமையில் இருக்கும் கொவிட் நோயாளிகளுக்கான ஒருங்கிணைந்த அணுகுமுறை. முன்னெச்சரிக்கை நடவடிக்கைகளுக்கானது அல்ல. தீவிர பாதிப்பு நோயாளிகளின் குணமடையும் காலம் மிக நீண்டதாக இருக்க வாய்ப்புள்ளது. கோவிட் பாதிப்பிலிருந்து மீண்டவர்கள், மீண்டும் முழு ஆரோக்கியத்தை பெற, ஆயுஷ் நடைமுறைகளை பின்பற்றும் படி இந்த நெறிமுறையில் கூறப்பட்டுள்ளது.
இப்போதைக்கு, கொவிட்-19 பாதிப்பிலிருந்து குணமடைந்தவர்கள், இருமல், தொண்டை வறட்சி போன்ற அறிகுறிகளை தொடர்ந்து தெரிவிக்க வேண்டும்.
கொவிட்-19 பாதிப்பில் இருந்து குணமடைந்த பின்பும், பாதிக்கப்பட்டவர்கள் முக கவசம் அணிவது, கை சுத்தம், சமூக இடைவெளி போன்றவற்றை கடைப்பிடிக்க வேண்டும். போதிய அளவில் வெந்நீர் குடிக்க வேண்டும். ஆயுஷ் மருத்துவர்கள் பரிந்துதுரைக்கும் மருந்துகளை எடுத்துக் கொள்ள வேண்டும். நடைபயிற்சியுடன் யோகா, பிராணாயாமம் போன்ற எளிய உடற்பயிற்சிகளை செய்ய வேண்டும்.
இவ்வாறு அந்த நெறிமுறையில் தெரிவிக்கப்பட்டுள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1654033
சட்டம் மற்றும் நீதித்துறை அமைச்சகம்
பத்திரிகை செய்தி
15.07.2023 தேதியிட்ட அறிவிக்கையின் படி, குடியரசுத் தலைவர், இந்தியத் தலைமை நீதிபதியுடன் கலந்தாலோசித்தப் பிறகு, அலகாபாத் உயர் நீதிமன்ற நீதிபதி திரு தினேஷ் குமார் சிங்கை, கேரள உயர் நீதிமன்றத்திற்கும், பஞ்சாப் மற்றும் ஹரியானா உயர்நீதிமன்ற நீதிபதி திரு மனோஜ் பஜாஜ்-ஐ அலகாபாத் உயர்நீதிமன்றத்துக்கும், தில்லி உயர்நீதிமன்ற நீதிபதி திரு கவுரங் காந்த்-ஐ கல்கத்தா உயர்நீதிமன்றத்திற்கும் மாற்றுவதில் மகிழ்ச்சியடைகிறார். அந்தந்த உயர் நீதிமன்றங்களில் தங்கள் அலுவலகப் பொறுப்பை ஏற்குமாறு அவர்களுக்கு அறிவுறுத்தியுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.80 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 3,44,525 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 34,598 கொவிட் சிகிச்சை பெறுபவர்கள் எண்ணிக்கை 0.08 சதவீதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 3481 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,36,152 என அதிகரித்துள்ளது.
கடந்த 24 மணி நேரத்தில் 1,968 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.59 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,09,801 கொவிட் பரிசோதனைகள் செய்யப்பட்டுள்ளன.
(Visitor Counter : 101
நிதி அமைச்சகம்
46-வது சிவில் கணக்குகள் தினம்…. நாளை, 2 மார்ச் 2022 அன்று கொண்டாடப்படுகிறது
46-வது சிவில் கணக்கு தினம் 2022 மார்ச் 2-ம் தேதி புதுதில்லி ஜன்பத்தில் உள்ள டாக்டர். அம்பேத்கர் சர்வதேச மையத்தில் கொண்டாடப்படும்.
நிதி மற்றும் பெருநிறுவன விவகாரங்களுக்கான அமைச்சர் திருமதி. நிர்மலா சீதாராமன் சிறப்பு விருந்தினராக கலந்து கொள்கிறார். நிதி செயலாளர் டாக்டர். டி. வி .சோமநாதன், மற்றும் அமைப்பின் தலைவர் திருமதி. சோனாலி சிங் உள்ளிட்ட முக்கிய பிரமுகர்கள் விழாவில் கலந்து கொள்கின்றனர்.
இந்நிகழ்வின் போது ஒரு பெரிய மின்-ஆளுமை முன்முயற்சியைத் நிதி அமைச்சர் திருமதி. நிர்மலா சீதாராமன் தொடங்குவார். வர்த்தகம் செய்வதை எளிதாக்குதல் மற்றும் டிஜிட்டல் இந்தியா சூழலியலின் ஒரு பகுதியான மின்னணு பில்  செயலாக்க அமைப்பை அவர் அறிமுகப்படுத்துவார். 2022-23 பட்ஜெட்டில் அறிவிக்கப்பட்ட இந்த அமைப்பு, அனைத்து மத்திய அமைச்சகங்கள் மற்றும் துறைகள் முழுவதும் செயல்படுத்தப்படும்.
வெளிப்படைத்தன்மை, செயல்திறன் மற்றும் முகமற்ற-காகிதமற்ற கட்டண முறையை மேம்படுத்துவதற்கு இது மேலும் ஒரு நடவடிக்கையாக இருக்கும். இதன் மூலம் விநியோகஸ்தர்கள் மற்றும் ஒப்பந்ததாரர்கள் தங்கள் கோரிக்கைகளை இணைய முறையில் சமர்ப்பிக்க முடியும். நிகழ்நேர அடிப்படையில் இது கண்காணிக்கப்படும்.
நாள் முழுவதும் நடைபெறும் இந்த நிகழ்ச்சியில் இரண்டு தொழில்நுட்ப அமர்வுகள் இடம்பெறும். “பொது நிதி நிர்வாகத்தில் சீர்திருத்தங்கள்” அமர்வில் நிதி ஆயோக் தலைமை நிர்வாக அதிகாரி திரு. அமிதாப் காந்த் சிறப்புரை ஆற்றுவார். “கொள்முதல் மற்றும் திட்ட மேலாண்மை குறித்த பொது வழிகாட்டுதல்கள்” பற்றிய விளக்கக்காட்சியை திரு. சஞ்சய் அகர்வால். ஆலோசகர், கொள்முதல் கொள்கை பிரிவு, நிதி அமைச்சகம், வழங்குவார்.
அரசால் தொடங்கப்பட்ட பல்வேறு கட்டண முறைகள், சமீபத்தில் மேற்கொள்ளப்பட்ட சீர்திருத்தங்கள் மற்றும் பிஎஃப்எம்எஸ்  மேம்பாடு மற்றும் நிர்வாகத்தில் சமீபத்திய தொழில்நுட்பத்தைப் பயன்படுத்துதல் உள்ளிட்ட சிவில் கணக்குகள் அமைப்பின் குடிமக்களை மையப்படுத்திய முயற்சிகளை, சிஜிஏ அமைப்பைப் பற்றிய குறும்படம் ஒன்று காட்சிப்படுத்தும்.
ஒருங்கிணைந்த தகவல் தொழில்நுட்ப தளமான பிஎஃப்எம்எஸ் மூலம் அனைத்து நேரடி பலன் பரிவர்த்தனைகள், வரி அல்லாத ரசீதுகள் மற்றும் கணக்கியல் செயல்பாடுகள் உட்பட அரசு கட்டணங்கள் மேற்கொள்ளப்படுகின்றன.
இந்த அமைப்புகளின் வலுவான தன்மை காரணமாக, கொவிட்-19 நெருக்கடியின் போது கூட அரசு பரிவர்த்தனைகளை தடையின்றி வைத்திருப்பதில் இந்திய சிவில் கணக்கு அமைப்பு முக்கியப் பங்காற்ற முடிந்தது. அத்தியாவசிய மருத்துவச் சேவைகளுக்கும், சட்டம் மற்றும் ஒழுங்கை நிலைநிறுத்தவும், பொருளாதாரம் நிலையானதாகவும், வளர்ச்சியடைவதற்கும் பணம் செலுத்துதல் மற்றும் ரசீதுகள் ஆகியவற்றின் சீரான செயல்பாடு அவசியம்.
தூர்தர்ஷன், ஏ என் ஐ மற்றும் தேசிய தகவல் மையத்தின் தளம்  ஆகியவற்றில் இந்த நிகழ்வு நேரடியாக ஒளிபரப்பப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802036
(Visitor Counter : 227
ஆயுஷ்
பாரம்பரிய மருத்துவம் தொடர்பான ஷாங்காய் ஒத்துழைப்பு அமைப்பின் முதலாவது சர்வதேச மாநாடு மற்றும் கண்காட்சியை மத்திய ஆயுஷ் துறை அமைச்சர் திரு சர்பானந்த சோனோவால் தொடங்கி வைத்தார்
பாரம்பரிய மருத்துவம் தொடர்பான ஷாங்காய் ஒத்துழைப்பு அமைப்பின் முதலாவது சர்வதேச மாநாடு மற்றும் கண்காட்சியை மத்திய ஆயுஷ் துறை அமைச்சர் திரு சர்பானந்த சோனோவால் குவஹாத்தியில் இன்று தொடங்கி வைத்தார்.
நிகழ்ச்சியில் பேசிய அமைச்சர், நாட்டில் கிடைக்கும் இயற்கை வளங்களின் மூலம் ஆயுர்வேதம் மற்றும் பாரம்பரிய மருத்துவ முறைகளை இந்தியா வலுப்படுத்தி வருகிறது என்று கூறினார். இதன் மூலம் மக்களுக்குத் தரமான சுகாதார சேவைகளை வழங்கி, உலகளாவிய சுகாதார சேவை இலக்குகளை எட்டும் முயற்சியை இந்தியா மேற்கொண்டுள்ளது என்று அவர் தெரிவித்தார். ஜாம்நகரில் இந்தியாவின் உதவியுடன் உலக சுகாதார அமைப்பு, பாரம்பரிய மருத்துவத்துக்கான உலகளாவிய மையத்தை அமைத்து வருவதை அவர் குறிப்பிட்டார். இதன் மூலம் பாரம்பரிய மருத்துவ முறைகள் தொடர்பாக பல்வேறு நாடுகளுக்கு இந்தியா உதவ முடியும் என்று அவர் தெரிவித்தார்.
நிகழ்ச்சியில் பேசிய ஆயுஷ் துறை இணை அமைச்சர் திரு. மகேந்திரபாய் முஞ்ப்பாரா, ஆயுர்வேதம், யோகா, யுனானி, சித்தா, ஹோமியோபதி, ஆகிய மருத்துவ முறைகளில் தரத்தையும் சிறந்த கல்வியையும் உறுதி செய்ய இந்தியா மிகப் பெரிய முயற்சிகளை எடுத்துள்ளதாகக் கூறினார். பாரம்பரிய மருத்துவ முறைகளுடன் மேற்கத்திய மருத்துவ முறைகளை இணைத்து சிகிச்சை அளிக்கும் வகையில் ஒருங்கிணைந்த மருத்துவக் கொள்கையை இந்தியா உருவாக்கி வருவதாக அவர் தெரிவித்தார்.
இந்தக் கருத்தரங்கில் மியான்மர் சுகாதார அமைச்சர் திரு தெட் கயிங் வின், மாலத்தீவு துணை சுகாதார அமைச்சர் சஃபியா முகமது சயீது உள்ளிட்டோரும் பங்கேற்று உரையாற்றினர்.
ஷாங்காய் ஒத்துழைப்பு அமைப்பின் 17 நாடுகளைச் சேர்ந்த 150க்கும் மேற்பட்ட பிரதிநிதிகள் இந்தக் கருத்தரங்கில் பங்கேற்றனர். 2 நாட்கள் நடைபெறும் இந்தக் கருத்தரங்கில், பாரம்பரிய மருத்துவப் பொருட்கள் தொடர்பான ஒழுங்கு முறை செயல்திட்டத்தை வகுப்பது, உற்பத்தியாளர்கள் மற்றும் வாங்குவோர் மத்தியிலான கலந்துரையாடல்களை ஊக்குவிப்பது, பாரம்பரிய மருந்துகளை ஊக்குவிப்பதில் அரசு அமைப்புகளின் பங்கு உள்ளிட்டவை தொடர்பாக ஆலோசிக்கப்படுகிறது. நான்கு நாட்கள் நடைபெறவுள்ள பாராம்பரிய மருத்துவப் பொருட்கள் கண்காட்சியும் இன்று தொடங்கி வைக்கப்பட்டது. இதில் பாரம்பரிய மருந்துகளை உற்பத்தி செய்யும் நிறுவனங்கள், ஏற்றுமதியாளர்கள், இறக்குமதி செய்வோர் ஆகியோர் தங்களது பொருட்களைக் காட்சிப்படுத்தியுள்ளனர்.
வணிகம் மற்றும் தொழில்துறை அமைச்சகம்
இயற்கையான முறையில் பாஸ்மதி அரிசியின் விளைச்சலை அதிகரிப்பதற்கான பயிற்சியை வழங்க பாஸ்மதி ஏற்றுமதி வளர்ச்சி அமைப்பு முடிவு
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி வளர்ச்சி ஆணையம் நிறுவிய பதிவுபெற்ற சங்கமான பாஸ்மதி ஏற்றுமதி வளர்ச்சி அமைப்பு, இயற்கையான முறையில் பாஸ்மதி அரிசியின் விளைச்சலை அதிகரிப்பதற்கான பயிற்சியை வழங்க முடிவெடுத்துள்ளது.
பாஸ்மதி அரிசி சாகுபடியில் ஈடுபட்டுள்ளவர்களுக்காக இந்த பயிற்சி முகாம் நடத்தப்படும். பாஸ்மதி அரிசியின் வகைகளை கண்டறிவதற்காக நவீன வசதிகளுடன் கூடிய ஆய்வகமொன்றை வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி வளர்ச்சி ஆணையம் நிறுவியுள்ளது.
பாஸ்மதி அரிசியின் வகைகளை கண்டறிவதோடு, பூச்சிக்கொல்லி மிச்சங்கள், நச்சுப் பொருட்கள் மற்றும் கடும் உலோகங்கள் குறித்தும் இந்த ஆய்வகம் பரிசோதனை நடத்தும்.
இந்த ஆய்வகம், செய்முறை விளக்க மற்றும் பயிற்சி பண்ணை மோடிபுரத்தில் உள்ள எஸ் வி பி பல்கலைக்கழக வளாகத்தில் அமைக்கப்பட்டுள்ளது. ஐ எஸ் ஓ தரச்சான்றை பெறவும் இந்த அமைப்பு விண்ணப்பித்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1676488